**Grozījumu Ministru kabineta 2008.gada 15.septembra noteikumos Nr.751 „Noteikumi par darbības programmas „Infrastruktūra un pakalpojumi” papildinājuma 3.1.4.4.aktivitāti „Atbalsts alternatīvās aprūpes pakalpojumu pieejamības attīstībai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts paredz deleģējumu Ministru kabinetam noteikt kārtību, kādā īsteno darbības programmas papildinājumā norādītās Eiropas Savienības fonda aktivitātes, nosaka projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.Deklarācijas par Valda Dombrovska vadītā Ministru kabineta iecerēto darbību „Nacionālajai izaugsmei un vienotībai” 2.4.apakšpunkts paredzēja vienlaikus ar 2011.gada valsts budžeta likuma projekta izstrādi līdz tā apstiprināšanai nodrošināt Reģionālās attīstības un pašvaldību lietu ministrijas pievienošanu Vides ministrijai atbilstoši Ministru kabinetā (turpmāk - MK) apstiprinātajam reorganizācijas plā­nam. Saskaņā ar MK 2010.gada 22.novembra rīkojumu Nr.676 „Par Reģionālās attīstības un pašvaldību lietu ministrijas likvidācijas nodrošināšanu”, Reģionālās attīstības un pašvaldību lietu ministrija tika likvidēta un pievienota Vides ministrijai. Ar 2011.gada 1.janvāri Vides ministrija ir Reģionālās attīstības un pašvaldību lietu ministrijas funkciju, pārvaldes uzdevumu, tiesību, saistību, mantas, finanšu līdzekļu, lietvedības un arhīva pārņēmēja.Likums „Grozījums Ministru kabineta iekārtas likumā” (pieņemts Saeimā 2010.gada 16.decembrī) nosaka vides ministra amata nosaukuma maiņu uz „vides aizsardzības un reģionālās attīstības ministrs”, kam ir pakļauta attiecīgā ministrija. Attiecīgi grozīti arī citi likumi, kuros Vides ministrijai un Reģionālās attīstības un pašvaldību lietu ministrijai noteiktās funkcijas un uzdevumus ar 2011.gada 1.janvāri pilda Vides aizsardzības un reģionālās attīstības ministrija.2011.gada 14.jūnija MK sēdē tika pieņemts Finanšu ministrijas izstrādātais MK rīkojuma projekts „Grozījumi darbības programmas „Infrastruktūra un pakalpojumi” papildinājumā” (turpmāk - MK rīkojuma projekts). Grozījumi darbības programmas „Infrastruktūra un pakalpojumi” papildinājumā, kas apstiprināti ar Ministru kabineta 2011.gada 5.jūlija rīkojumu Nr.295, cita starpā paredz grozījumus 3.1.4.pasākuma „Nodarbinātības un sociālo pakalpojumu infrastruktūra” 3.1.4.4.aktivitātes „Atbalsts alternatīvās aprūpes pakalpojumu pieejamības attīstībai” (turpmāk – 3.1.4.4.aktivitāte) finanšu plānā un plānošanas reģionu kvotās.2011.gada 14.jūnija MK sēdes protokollēmums (protokols Nr.36 20.§) par MK rīkojuma projektu nosaka, ka Vides aizsardzības un reģionālās attīstības ministrijai līdz 2011.gada 19.augustam jāsagatavo un jāiesniedz izskatīšanai MK grozījumus MK 2008.gada 15.septembra noteikumos Nr.751 „Noteikumi par darbības programmas „Infrastruktūra un pakalpojumi” papildinājuma 3.1.4.4.aktivitāti „Atbalsts alternatīvās aprūpes pakalpojumu pieejamības attīstībai”. |
|  2. |  Pašreizējā situācija un problēmas | 2010.gada 22.novembra Ministru kabineta rīkojuma Nr.676 „Par Reģionālās attīstības un pašvaldību lietu ministrijas likvidācijas nodrošināšanu” 8.punkts uzdod Vides ministrijai izstrādāt un vides ministram līdz 2011.gada 30.jūnijam iesniegt Ministru kabinetā ar Reģionālās attīstības un pašvaldību lietu ministrijas likvidāciju saistītos grozījumus normatīvajos aktos. Reģionālās attīstības un pašvaldību lietu ministrijas likvidācija un Vides ministrijas nosaukuma maiņa saskaņā ar grozījumiem Ministru kabineta iekārtas likumā noteic nepieciešamību grozīt Ministru kabineta 2008.gada 15.septembra noteikumus Nr.751 „Noteikumi par darbības programmas „Infrastruktūra un pakalpojumi” papildinājuma 3.1.4.4.aktivitāti „Atbalsts alternatīvās aprūpes pakalpojumu pieejamības attīstībai” (turpmāk – noteikumi Nr.751).Noteikumu Nr.751 grozījumi ir sagatavoti balstoties uz 2011.gada 14.jūnija MK sēdē (protokols Nr.36 20.§) apstiprināto MK rīkojuma projektu „Grozījumi darbības programmas „Infrastruktūra un pakalpojumi” papildinājumā”, kas apstiprināti ar Ministru kabineta 2011.gada 5.jūlija rīkojumu Nr.295 un paredz izmaiņas pieejamā Eiropas Reģionālās attīstības fonda finansējuma apjomā 3.1.4.4.aktivitātei, balstoties uz aktivitātes finansējuma atlikumiem. 3.1.4.4.aktivitāte tiek īstenota atklātas atlases kārtībā un līdz šim noslēgto vienošanās (uzņemto saistību) apjoms ar šiem grozījumiem netiek mainīts, tāpēc, lai arī noteikumu projekts paredz samazināt aktivitātē pieejamo finansējumu, šīs izmaiņas neietekmēs aktivitātes finansējuma saņēmējus.Saskaņā ar to, ka ir likvidēta Reģionālās attīstības un pašvaldību lietu ministrija un Bērnu un ģimenes lietu ministrija, ir nepieciešams grozīt noteikumu Nr.751 49.punktu. |
|  3. |  Saistītie politikas ietekmes novērtējumi un pētījumi | Politikas ietekmes novērtējumi un pētījumi nav veikti. |
|  4. |  Tiesiskā regulējuma mērķis un būtība | Noteikumu projekts precizē Vides aizsardzības un reģionālās attīstības ministrijas kā Eiropas Savienības fondu atbildīgās iestādes funkcijas, uzdevumus un kompetenci īstenojot darbības programmas „Infrastruktūra un pakalpojumi” papildinājuma 3.1.4.4.aktivitāti „Atbalsts alternatīvās aprūpes pakalpojumu pieejamības attīstībai”. Noteikumu projektā tiek precizēts 3.1.4.4.aktivitātei pieejamais finansējuma apjoms un plānošanas reģionu kvotas.Saskaņā ar Reģionālās attīstības un pašvaldību lietu ministrijas likvidāciju, noteikumu projektā mainīts atbildīgās iestādes nosaukums un vārdi „Reģionālās attīstības un pašvaldību lietu ministrija” aizstāti ar vārdiem „Vides aizsardzības un reģionālās attīstības ministrija”. Saskaņā ar to, ka 2009.gadā tika likvidēta Bērnu un ģimenes lietu ministrija, noteikumu projekta 5.punktā svītroti vārdi „viens Bērnu un ģimenes lietu ministrijas pārstāvis”. |
|  5. | Projekta izstrādē iesaistītās institūcijas | Nav. |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts neierobežo sabiedrības intereses, bet gan skar valsts pārvaldes institucionālās sistēmas pilnveidošanu, noteikumu projekta izstrādes gaitā nav veikta sabiedrības iesaiste. |
|  7. |  Cita informācija | Nav. |

*Anotācijas II, III, IV, V un IV sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Vides aizsardzības un reģionālās attīstības ministrija |
|  2. |  Projekta izpildes ietekme uz pārvaldes funkcijām | Noteikumu projekts nosaka Vides aizsardzības un reģionālās attīstības ministrijas funkcijas un uzdevumus, kurus līdz 2010.gada 31.decembrim veica Reģionālās attīstības un pašvaldību lietu ministrija.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts neparedz jaunu valsts pārvaldes institūciju izveidi.  |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts neparedz esošo valsts pārvaldes institūciju likvidāciju. |
| 5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts neparedz esošo valsts pārvaldes institūciju reorganizāciju. |
|  6. |  Cita informācija | Nav. |

Vides aizsardzības un

reģionālās attīstības ministrs R.Vējonis

Vīza:

Vides aizsardzības un reģionālās

attīstības ministrijas valsts sekretārs G.Puķītis

15.08.2011 09:00

871

A.Stirna;

66016717, aigars.stirna@varam.gov.lv